**Ministru kabineta noteikumu projekta**

**„Grozījumi Ministru kabineta 2014.gada 4.februāra noteikumos Nr.66 „Noteikumi par reģionālās attīstības atbalstu Latvijas Republikā līdz 2020.gadam””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta “Grozījumi Ministru kabineta 2014.gada 4.februāra noteikumos Nr. 66 “Noteikumi par reģionālās attīstības atbalstu Latvijas Republikā līdz 2020.gadam”” izstrādāšanas nepieciešamību nosaka Komercdarbības atbalsta kontroles likuma Pārejas noteikumu 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Komercdarbības atbalsta kontroles likuma, kas stājās spēkā 2014.gada 1.jūlijā, Pārejas noteikumu 2.punkts paredz, ka Ministru kabinets līdz 2014.gada 31.decembrim izdod šā likuma 12.pantā minētos noteikumus. Ministru kabineta 2014.gada 4.februāra noteikumu Nr. 66 “Noteikumi par reģionālās attīstības atbalstu Latvijas Republikā līdz 2020.gadam” (turpmāk – noteikumi Nr. 66) izdošanas tiesiskais pamats bija attiecīgi Komercdarbības atbalsta kontroles likums, kas bija spēkā līdz 2014.gada 30.jūnijam, līdz ar to ir nepieciešams atbilstoši precizēt noteikumu Nr. 66 izdošanas tiesisko pamatu.  2. Vienlaikus tiek precizēts noteikumu Nr. 66 4.punkts, kas satur atsauci uz Komisijas 2008.gada 6.augusta Regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), vai regulu, kas to aizstāj. Savukārt Eiropas Komisija 2014.gada 17.jūnijā pieņēma Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, kas stājās spēkā no 2014.gada 1.jūlija, līdz ar to atbilstoši tiek precizēts noteikumu Nr. 66 4.punkts. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

 05.11.2014

O.Zālīte-Vīlipa

Tālr. 66016775, [Olita.Zalite-Vilipa@varam.gov.lv](mailto:Olita.Zalite-Vilipa@varam.gov.lv)